اتعلم تسترخي. الشغل الزيادة هو السبب الرئيسي اللي بيخلي طلبة كتير حاسين بالتعب والضغط. قلل شوية من المهام اللي محتاج تعملها كل يوم عشان تقدر تركز بس على الحاجات المهمة. سيب وقت للأنشطة اللي بتريحك وبتبسطك. ده ممكن يكون قراية كتاب حلو، سماع موسيقى، المشي شوية، او اخد حمام مريح.
خد قسط كافي من النوم. النوم الكافي هيساعدك تحافظ على جسمك وعقلك في أحسن حالة. لو سهرت وكنت محتاج تصحى بدري للمدرسة اليوم اللي بعده، ممكن متقدرش تركز في الحاجات اللي محتاج تعملها.
مارس الرياضة بانتظام وكل كويس. متستعجلش في وقت الاكل. قلل من الاكل السريع والجانك فود. كل اكل صحي بدل كده.
اتعرف على ناس كويسة. في ناس طيبة وفي ناس مش طيبة. اختار الناس المتفائلة كأصحابك واقضي وقت اكتر معاهم وهتبقى سعيد زيهم.
اتعلم تكون هادي لما تواجه اي مشكلة. دور على احسن حل من الحلول اللي في دماغك. لما تعرف انك قادر تحل المشاكل، ده طريقة كويسة لبناء ثقتك في نفسك.
خليك ايجابي. موقفك هو اللي بيحدد طريقة شوفتك للأمور. هل الكوباية نصها مليان ولا نصها فاضي؟ اتعلم تفكر بإيجابية اكتر في الصعوبات اللي بتواجهك.
انهي عبارة صح؟
لازم نعمل اكبر عدد ممكن من الحاجات كل يوم. النوم الكافي مهم جداً للحفاظ على صحة الجسم والعقل. لازم نوفر وقتنا في الاكل. لازم نحاول نعمل اكبر عدد ممكن من الاصحاب.